
                                                        Aprobat:

JUDEŢUL TIMIŞ                                                                             PRIMAR,

MUNICIPIUL TIMIŞOARA         
Nr. CM2014-1678 din 16.10.2014                                               NICOLAE ROBU





                      REFERAT
Cu privire la trecerea din domeniul public al municipiului Timişoara, în domeniul privat al municipiului Timişoara, a terenului aferent imobilului cu destinaţia de locuinţă, situat în Timişoara str. Ion Slavici nr.37 
          Biroul Terenuri :

 Având în vedere adresa nr.CT2014-4689 din 10.09.2014, prin care Ivanovici Mihail şi Ivanovici Cecilia, proprietari ai construcţiilor situate în Timişoara str. Ion Slavici nr.37, înscrise în C.F. nr.417054-Timişoara(conversie a C.F. nr.1437-Freidorf), nr. topo.148-149/2, a solicitat atribuirea terenului de sub construcţii, conform prevederilor H.C.L. nr.275/28.07.2009, modificată prin H.C.L. nr.169/02.11.2012 - privind atribuirea/vânzarea terenurilor aferente imobilelor-construcţii, dobândite în temeiul Legii nr. 112/1995 şi H.C.L. nr.170/02.11.2012 - privind aprobarea Regulamentului privind procedura de atribuire şi vânzare  a terenurilor aferente imobilelor construcţii dobândite în temeiul Legii nr. 112/1995. Terenul este inclus în domeniul public al Municipiului Timişoara, atestat prin H.G. nr.1016/2005, conform înscrisului în Cartea Funciară nr.417054-Timişoara. 

 Având în vedere adresa CT2014-4689 din 22.09.2014, a Serviciului Juridic, prin care ne informează că, pentru imobilul situat în str. Ion Slavici nr.37, nu figurează litigii pe rolul instanţelor de judecată.

Având în vedere adresa CT2014-4689 din 19.09.2014, a Serviciului Administrare Fond Funciar, prin care ne informează că, imobilul menţionat mai sus, nu figurează a fi solicitat de către foştii proprietari sau moştenitorii acestora. 
Având în vedere că, în evidenţa Direcţiei Clădiri, Terenuri şi Dotări Diverse, la data prezentei, imobilul respectiv, nu figurează notificat în baza Legii nr.10/2001 şi nici în baza O.U.G. nr. 94/2000-privind retrocedarea unor imobile care au aparţinut cultelor religioase din România. 
Conform dispoziţiilor art.10, alin.2, din Legea nr.213/1998-privind bunurile proprietate publică, trecerea din domeniul public în domeniul privat al municipiului, se va face prin hotărâre a Consiliului Local.
În vederea întocmirii procedurii de atribuire şi pentru a se crea cadrul legal în ceea ce priveşte vânzarea terenului, faţă de cele de mai sus,

                                                       PROPUNEM:
Emiterea unei Hotărâri a Consiliului Local, prin care să aprobe trecerea din domeniul public al Municipiului Timişoara în domeniul privat al Municipiului Timişoara, a terenului aferent construcţiei cu destinaţia de locuinţă, situat în Timişoara str. Ion Slavici nr.37, înscris în C.F. nr. 417054-Timişoara(conversie a C.F. nr.1437-Freidorf), nr. topo.148-149/2.

